|  |
| --- |
| **Výber regionálnych osobností, ktorých výročie si pripomíname v marci 2025** **Okres Pezinok** |
| **Gavorník, Stanislav**\* 01.03.1935 - Modra + 20.01.1993 - Bratislava Vysokoškolský pedagóg. Autor a spoluautor vedeckých štúdií, vysokoškolských učebníc a skrípt. Zaoberal sa teóriou vyučovania chémie na základných a stredných školách. - 90. výr. narodenia |
| **Hečko, František**\* 10.06.1905 - Suchá nad Parnou+ 01.03.1960 - Martin Slovenský básnik, prozaik, redaktor a publicista. Absolvoval meštianku a vinársko-ovocinársky kurz v Modre. V rokoch 1940 - 1946 žil vo Svätom Jure. - 65. výr. úmrtia |
| **Serédy, Gašpar**\* 1490+ 01.03.1550 - Svätý Jur Vojak a cirkevný hodnostár. Gašpar úspešne bojoval na strane Ferdinanda I. proti Jánovi Zápoľskému. Zomrel vo Svätom Jure a je tam pochovaný. - 475. výr. úmrtia |
| **Bakoš, Ján**\* 02.03.1890 - Modra + 24.01.1967 - Kolín (Česko)Univerzitný profesor, orientalista, prekladateľ. Vydával, prekladal a komentoval diela starých sýrskych, arabských a hebrejských filozofov. Bol zakladateľom slovenskej orientalistiky. - 135. výr. narodenia |
| **Blaho, Ján**\* 04.03.1815 - Skalica+ 14.12.1893 - Bratislava Národný a kultúrny pracovník, katolícky kňaz. Zakladateľ a predseda Spolku sv. Vojtecha. Zakladajúci člen Matice slovenskej. Autor článkov a úvah. Ako kňaz pôsobil v Modre. - 210. výr. narodenia |
| **Mazanec, Július**\* 15.04.1920 - Handlová+ 06.03.2000 - Pezinok Slovenský televízny a rozhlasový režisér, herec a publicista. Významný režisér slovenského televízneho dabingu. Bývalý aktívny pilot, účastník SNP. - 25. výr. úmrtia |
| **Damborák, Florián**\* 07.03.1915 - Gbely + 17.01.1978 - Skalica Regionálny historik, pedagóg. Vyučoval na Štátnom kurze pre prípravu pracujúcich na vysoké školy v Modre - Harmónii. - 110. výr. narodenia |
| **Krno, Vladimír**\* 21.06.1874 - Čerenčany+ 10.03.1955 - Partizánska ĽupčaAdvokát, verejný činiteľ. V Pezinku pôsobil v rokoch 1901 - 1922. Prispieval do právnických časopisov. - 70. výr. úmrtia |
| **Učník, Ladislav**\* 02.12.1948 - Levice+ 13.03.1990 - Budmerice Sochár, herec. Vo výtvarnej tvorbe sa zameral na keramiku. Účinkoval v niekoľkých filmoch, bol tiež autorom scenára. Zomrel v Budmericiach. - 35. výr. úmrtia |
| **Minich, Daniel**\* 20.04.1823 - Modra + 17.03.1900 - Pezinok Národnokultúrny dejateľ, kňaz. Kaplán a neskôr evanjelický farár v Modre, po smrti Karola Štúra nastúpil na jeho miesto. Od roku 1896 žil v Pezinku u syna. - 125. výr. úmrtia |
| **Grančič, František**\* 27.08.1898 - Svätý Jur + 20.03.1980 - Svätý Jur Hudobník - samouk, dlhoročný dirigent a kapelník Svätojurskej dychovky. Vo Svätom Jure založil sláčikový orchester a divadelný súbor. - 45. výr. úmrtia |
| **Jurča, Joseph**\* 23.03.1925 - Paríž (Francúzsko)+ 10.09.2005 - Trnava Slovenský sochár. V rokoch 1941 - 1943 študoval na Odbornej keramickej škole v Modre. Jeho tvorba má široký záber, od komornej plastiky po monumentálne sochárske práce. - 100. výr. narodenia |
| **Mikovíni, Samuel**\* 1686 - Cinobaňa-Turíčky+ 23.03.1750Slovenský polyhistor, architekt, geodet, grafik, medirytec, kartograf. Prvý Slovák s titulom inžiniera. Mikovíni sa oženil vo Svätom Jure s Annou Reginou Giligovou. - 275. výr. úmrtia |
| **Heriban, Dano**\* 25.03.1980 - Trnava + 24.05.2023 - Svätý Jur Slovenský herec a hudobník. Od roku 2014 bol členom Činohry Slovenského národného divadla. Žil striedavo v Martine a vo Svätom Jure. - 45. výr. narodenia |
| **Petrík, Ján Milan**\* 26.03.1910 - Liptovský Trnovec+ 18.01.1983 - BratislavaEvanjelický farár, náboženský spisovateľ, teológ a vysokoškolský pedagóg. Dekan evanjelickej teologickej fakulty. Pôsobil v Modre - Kráľovej. Pochovaný v Modre. - 115. výr. narodenia |
| **Červéni, Alojz**\* 28.03.1790 - Brezová pod Bradlom+ 22.11.1853 - Krupina Profesor latinčiny, filozofie, autor latinských spisov. Študoval na piaristickom gymnáziu vo Svätom Jure. - 235. výr. narodenia |
| **Milko, Vladimír**\* 28.03.1920 - Lysá pod Makytou+ 25.03.2008 - Pezinok Mlynár, kamenár, žil v Pezinku. Bol pri zrode Okresného centra KDH a predsedom Združenia kresťanských dôchodcov v Pezinku. Aktívny v spolkovej činnosti, dobrovoľník. - 105. výr. narodenia |
| **Danihel, Štefan**\* 29.03.1885 - Plavecký Štvrtok + 04.02.1966 - Bratislava Učiteľ, statkár a podnikateľ. Zakladajúci člen a člen predstavenstva HSĽS, sprevádzal Tisu na rokovanie s Hitlerom v Berlíne (marec 1939). Študoval na Učiteľskom ústave v Modre. - 140. výr. narodenia |
| **Hanúsek, Alojz**\* 09.04.1939 - Bratislava + 31.03.2000 - Bratislava Kameraman, nakrútil viacero hraných a dokumentárnych filmov. Študoval na školách v Limbachu a v Pezinku. - 25. výr. úmrtia |

**Okres Malacky**

|  |
| --- |
|  **Hečko, František**\* 10.06.1905 - Suchá nad Parnou+ 01.03.1960 - Martin Slovenský básnik, prozaik, redaktor a publicista. V rokoch 1934 - 1938 býval vo Veľkých Levároch. Predseda Zväzu slovenských spisovateľov. - 65. výr. úmrtia |
| **Serédy, Gašpar**\* 1490+ 01.03.1550 - Svätý Jur Vojak a cirkevný hodnostár. V roku 1546 mu kráľ potvrdil držbu na stupavské panstvo. - 475. výr. úmrtia |
| **Raýman, Ákoš**\* 04.03.1890 - Stupava + 08.09.1951 - Rimavská Sobota Lekárnik, v Stupave viedol vlastnú lekáreň, bol jedným zo zakladateľov farmaceutického štúdia na bratislavskej univerzite, pochovaný je na starom cintoríne v Stupave. - 135. výr. narodenia |
| **Putz, Jozef**\* 05.03.1735 - Stupava + 1805 - Stupava Džbánkar, žil v Stupave. S manželkou Annou Jurákovou mal sedem detí. V džbánkarskom remesle pokračovali ich traja synovia. - 290. výr. narodenia |
| **Damborák, Florián**\* 07.03.1915 - Gbely + 17.01.1978 - Skalica Regionálny historik. Vyučoval na gymnáziu v Malackách. Bol riaditeľom Záhorského múzea v Skalici. - 110. výr. narodenia |
| **Gond, Ignác**  \* - Beluša (Slovensko)+ 14.03.1910 - Stupava (Slovensko)Stupavský farár. Venoval sa archeologickým vykopávkam stupavskej lokality, prezentoval archeologické nálezy na vedeckých fórach a publikoval. Zberateľ starožitností. - 115. výr. úmrtia |
| **Kišoňová-Hubová, Mária**\* 17.03.1915 - Láb + 11.08.2004 - Bratislava Rodáčka z Lábu, detstvo prežila v Zohore. Operná umelkyňa, sopranistka, hosťovala na viacerých domácich i zahraničných scénach, bola aj koncertnou interpretkou. - 110. výr. narodenia |
| **Frkal, Milan Rastislav**\* 18.03.1920 - Veľké Leváre + 11.11.1986 - Zell am See (Rakúsko)Operný spevák a herec, pôsobil v divadlách v Čechách i na Slovensku. Po roku 1969 emigroval do Rakúska, kde vyučoval divadelnú vedu. - 105. výr. narodenia |
| **Závodský, Jozef**\* 18.03.1870 - Senica + 15.02.1940 - Marianka Kňaz, národnokultúrny pracovník. Pôsobil v Marianke, v Stupave. Pre ťažkú chorobu odišiel z pastorácie a žil na dôchodku v Marianke. - 155. výr. narodenia |
| **Malinský, Václav Ján**\* 19.03.1780 - Hlinec (Česko)+ 08.10.1838 - Trnava Organista, vstúpil do františkánskej rehole, kňazom nebol. Bol organistom v malackom kláštore. Autor rukopisného hudobného materiálu. - 245. výr. narodenia |
| **Gutzky, Marcelín**\* 20.03.1810+ 04.04.1890Signatár slovenského memoranda, malacký františkán. - 215. výr. narodenia |
| **Labuda, Milan**\* 22.03.1945 - Oponice+ 31.08.2007Slovenský vedec, virológ, zoológ, parazitológ. Publikoval odborné práce, bol členom viacerých vedeckých a odborných spoločností. Žil v Borinke. - 80. výr. narodenia |
| **Gegö, Alexej**\* 25.03.1805 - Csíktapolca (Maďarsko)+ 09.10.1844 - Bratislava Náboženský spisovateľ, historik. V Malackách vstúpil do františkánskej rehole. Popredný maďarský kazateľ, vydal učebnicu maďarčiny a uhorských dejín. - 220. výr. narodenia |
| **Lenkei, Karol**\* 30.01.1864 - Senica + 25.03.1945 - Malacky Katolícky farár, člen liturgickej komisie, prekladateľ. Pôsobil na Záhorí (Malé Leváre, Plavecký Štvrtok, Plavecký Mikuláš, Jakubov), zomrel v Malackách. - 80. výr. úmrtia |
| **Danihel, Štefan**\* 29.03.1885 - Plavecký Štvrtok+ 04.02.1966 - Bratislava Učiteľ, statkár a podnikateľ. Člen predstavenstva HSĽS. Pôsobil tiež ako učiteľ v Sološnici. - 140. výr. narodenia  |
| **Okres Senec** |
| **Vogl-Sokolovský, Jozef**\* 04.03.1900 - Šaštín - Stráže+ 28.04.1990 - Senec Vojak, po vzniku Slovenského štátu major delostrelectva. Zapojil sa do SNP, v roku 1950 bol prepustený do zálohy. V roku 1956 odsúdený, po podmienečnom prepustení žil v Senci. - 125. výr. narodenia |
| **Janko, Július**\* 06.05.1908 - Mašková+ 06.03.1975 - Bratislava Evanjelický farár, publicista, pedagóg a prekladateľ. Pôsobil ako farár v Senci. Vynikajúci znalec hebrejčiny. - 50. výr. úmrtia |
| **Valček, Peter**\* 08.03.1955 - Bratislava+ 05.01.2019Prozaik, esejista, scenárista, redaktor. Vysokoškolský pedagóg. Žil a tvoril v Ivanke pri Dunaji. Študoval na Gymnáziu v Senci. - 70. výr. narodenia |
| **Kišoňová-Hubová, Mária**\* 17.03.1915 - Láb + 11.08.2004 - Bratislava Operná umelkyňa, sopranistka, hosťovala na domácich i zahraničných scénach. Mala pedagogické vzdelanie, niekoľko rokov učila na škole v Ivanke pri Dunaji. - 110. výr. narodenia |
| **Vozár, Jozef**\* 11.11.1926 - Nová Baňa + 22.03.2010 - Dunajská Lužná Slovenský historik, archivár. Autor monografií, vedeckých štúdií a článkov. Žil v Dunajskej Lužnej. - 15. výr. úmrtia |